सरकार इस प्रोजेक्ट को पड़ोसी चीन के साथ सामरिक महत्व वाला और उत्तराखंड में पर्यटन और रोज़गार के मौके बढ़ाने वाला बता रही है. यही वजह है कि चाहे इस प्रोजेक्ट से होने वाले विस्थापितों का सवाल हो या फिर पर्यावरण से जुड़े नियमों का प्रोजेक्ट को क्रियान्वित करने वाले काफी जल्दबाज़ी में हैं. प्रधानमंत्री मोदी ने पिछले साल अक्टूबर में केदारनाथ धाम पहुंच कर भाषण दिया और कहा कि अगले साल (2018) में कम से कम 10 लाख तीर्थयात्री केदारनाथ आयेंगे.